Timothy Dalton

Timothy Peter Dalton (født 21. marts 1946) er en britisk teater- og filmskuespiller. Han er bedst kendt for at være den fjerde skuespiller i rollen som James Bond.

Biografi

Ungdom og tidlig karriere 
Timothy Dalton blev født i Colwyn Bay, Wales af en engelsk far og amerikansk mor. Før han blev født flyttede familien til Wales hvor faderen var udstationeret under 2. verdenskrig. Sidst i 1940'erne flyttede familien til Belper, Devonshire i England. Han blev interesseret i skuespil allerede i teenageårene, og forlod skolen i 1964 for at starte på Royal Academy of Dramatic Art og turnere med et nationalt ungdomsteater om sommeren. Han kom hurtigt til tv, hvor han arbejdede på BBC. Han fik sin filmdebut i 1968 med filmen The Lion in Winter.

Efter yderligere et par film tog Dalton en pause fra filmene i 1971 for at koncentrere sig om teatret. Han spillede bl.a. for Royal Shakespeare Company. Med undtagelsen af en enkelt film, Permission to Kill i 1975, forblev han teaterskuespiller indtil 1978.

James Bond (1987-1989) 
Timothy Dalton var tidligt (i 1968) blevet tilbudt rollen som James Bond, men takkede nej, da han følte, at han var for ung. I 1986, efter at Roger Moore sagde farvel til rollen, blev Dalton igen tilbudt rollen, men måtte afslå pga. forpligtelser i forbindelse med filmen Brenda Starr. Pierce Brosnan fik så tilbuddet, men også han var optaget til anden side, og derpå vendte man tilbage til Dalton, der efter afslutningen af sine andre forpligtelser nu accepterede rollen.

Dalton betød et stort stort skift i Bond-figurens udtryk fra Moore. Roger Moore lagde mere vægt på det sofistikerede og elegante i figuren med en del humor iblandet, mens Dalton i stedet var mere kølig og sammenbidt i rollen. Mange nævner ham som den skuespiller, der – i hvert fald indtil Daniel Craig overtog rollen – kom nærmest på Ian Flemings romanfigur. Imidlertid splittede denne nye Bond publikum, hvor nogle var begejstrede, men flere måske var utilfredse med skiftet, så det blev kun til to Bond-film for Dalton. Det var The Living Daylights (1987) og Licence to Kill (1989), hvorefter rollen blev overtaget af Pierce Brosnan. Efterfølgende er Timothy Dalton som Bond mest blevet betragtet som et mellemspil på linje med George Lazenby.

Udvalgt filmografi 
Penny Dreadful (2014-2016) .... Sir Malcolm Murray
 Hot Fuzz (2007) .... Simon Skinner
 The Sittaford Mystery (tv) (2006) .... Clive Trevelyan 
 Hercules (tv) (2005) .... Amphitryon
 Dunkirk (tv) (2004) .... Narrator
 Looney Tunes: Back in Action (2003) .... Damien Drake
 American Outlaws (2001) .... Allan Pinkerton
 Possessed (tv) (2000) .... Fr. Willam Bowden
 Time Share (2000) .... Matt
 The Reef (1999) .... Charles Darrow
 Made Men (1999) .... Sheriff Dex Drier
 Cleopatra (tv) (1999) .... Julius Caesar
 Stories from My Childhood (tv) (1998) (stemme) .... Prince Guidon
 The Informant (1997) .... DCI Rennie
 The Beautician and the Beast (1997) .... Boris Pochenko
 Salt Water Moose (1996) .... Lester Parnell
 Scarlett (tv-miniserie) (1994) .... Rhett Butler
 Lie Down with Lions (tv) (1994) .... Jack Carver
 Last Action Hero, (1993)
 Naked in New York (1993) .... Elliot Price
 Framed (tv) (1992) .... Eddie Myers 
 Tales from the Crypt: Werewolf Concerto (tv) (1992) .... Lokai 
 The Rocketeer (1991) .... Neville Sinclair
 La Putain du roi (1990) .... Le Roi Vittorio Amadeo
 Brenda Starr (1989) .... Basil St. John
 Licence to Kill (1989) .... James Bond
 Hawks (1988) .... Bancroft
 The Living Daylights (1987) .... James Bond
 Sins (tv-miniserie) (1986) .... Edmund Junot
 The Emperor's New Clothes (tv) (1985) (stemme) .... Narrator
 The Doctor and the Devils (1985) .... Doctor Thomas Rock
 Florence Nightingale (tv) (1985) .... Richard Milnes
 The Master of Ballantrae (tv) (1984) .... Col. Francis Burke
 Mistral's Daughter (tv-miniserie) (1984) .... Perry Kilkullen
 Jane Eyre (tv-miniserie) (1983) .... Edward Fairfax Rochester
 Antony and Cleopatra (tv) (1983) .... Marc Antony
 Chanel Solitaire (1981) .... Boy Capel
 Flash Gordon (1980) .... Prince Barin
 Charlie's Angels: Fallen Angel (tv) (1979) .... Damien Roth
 The Flame Is Love (tv) (1979) .... Marquis de Guaita 
 Agatha (1979) .... Archibald Christie
 Centennial (tv-miniserie) (1978) .... Oliver Seccombe
 El Hombre que supo amar (1978) .... Juan de Dios
 Sextette (1978) .... Sir Michael Barrington
 Permission to Kill (1975) .... Charles Lord
 Candida (tv) (1971)
 Mary, Queen of Scots (1971) .... Lord Henry Darnley
 Five Finger Exercise (tv) (1970)
 Cromwell (1970) .... Prince Rupert
 Wuthering Heights (1970) .... Heathcliff
 Giochi particolari (1970) .... Mark
 Judge Dee: A Place of Great Evil (tv) (1969)
 The Three Princes (tv) (1968)
 The Lion in Winter (1968) .... King Philip of France
 Sat'day While Sunday (tv-serie) (1967) .... Peter

 Litteratur / kilder 
 Gerri Hirshey: Mød den nye James Bond (Det fri aktuelt, 5.7.1987)	 	
 Helle Hellmann: En rigtig Bond har kvindetække (Politiken, 9.8.1987)
 Nicolas Barbano: Timothy Dalton – fra 007 til Clark Gable'' (TV-Guiden nr. 45, 1994)

Eksterne henvisninger 

 Timothy Daltons biografi på BBC
 

Skuespillere fra England
James Bond